**Отчет за дейността на Н.Ч. “Отец Паисий-1926г“. с. Красново**

 Н.Ч.“Отец Паисий-1926г.“ с. Красново е регистрирано в Пловдивски Окръжен съд с Решение №490/28.11.2016г., с булстат 000457480 и е вписано в регистъра към Министерство на културата с №519/28.11.2016г. Читалището се ръководи от Общо събрание ,Читалищно настоятелство с председател Пана Стоянова Димитрова както и от Проверителна комисия, като на щатна длъжност е 1бр.-работник в библиотека.

Н. Ч. “Отец Паисий-1926г“.с.Красново се стреми да задоволява потребностите на населението свързани с развитието на културния живот, запазване на традициите и обичаите на красновското население и разширяване на знанията на гражданите.

Материалната база на читалището е 1 080м.кв., като в нея се помещава и кметството, разполага с 2бр. зали: заседателна, която е 42м.кв., киносалон с балкон с 350 места, гримьорна, кабинет на работника, библиотека разположена на площ от 153м.кв.

В читалището съществуват групи за автентичен и изворен фолклор и група за стари градски песни.

 Библиотечният фонд на библиотеката има 11323 библиотечни единици. Читателите през изминалата година са 105 като 48 от тях са деца. Раздадени са 684 библиотечни документа като 419т. са художествена литература за възрастни и 265т.за деца. През годината са направени 19 устни справки. Отчислени са 190 библиотечни документи, а придобити са 55 с дарение на стойност 279.44лв.

 Дейности организирани от читалището:

Честване на 1 март – ден на самодееца.

Поднасяне на цветя на паметните плочи на 3 март – Националния празник на Р.България

 Честване на 95- годишен юбилей на читалището.

Отпразнуване на международния ден на възрастните хора -1 октомври.

Отбелязване на Деня на народните будители с програма.

Няма бележита дата и събитие, за което в библиотеката да не е уредена витрина.